עש הטוטה אבסולוטה משתייך לסדרת הפרפראים ולמשפחת העשבחניניים [Gelechiidae]. מכונה בעברית עש מנהרות העגבנייה. הפונדקאי העיקרי של העש הוא העגבנייה אולם יש לו עוד פונדקאים ממשפחת הסלוניים כדוגמת תפוח האדמה. ללא טיפול בהתאם יכול העש לגרום בעגבנייה נזק רב לכל איברי הצמח ובכל שלב של הצמיחה. הטוטה אבסולוטה מתרבה במהירות, מחזור חייה הכולל 4 שלבים מושלם בין 24 ל-38 ימים בהתאם לטמפרטורה. בימי החורף הקרים מחזור החיים יכול להתארך לכ-60 יום. פעילות העש אינה יכולה להתקיים מתחת לכ-9 מעלות ומעל ל-35 מעלות נראה תמותה רבה שלו. צבעו של העש הבוגר הוא חום אפרפר ואורכו כ-6 מ”מ. נקבת העש מטילה כ-250 ביצים עגולות שצבעם צהבהב, לרוב על העלווה. זחלים בצבע צהוב או ירוק באורך של כ-0.5 מ”מ אשר בוקעים מהביצה מתחילים לנבור בתוך שכבת האפידרמיס שבעלה וניזונים ממוהלו, בנוסף מגיעים לגבעולים ולפירות. עם שלבי ההתפתחות הזחל ישנה את צבעו לצהוב-חום בעל פס כהה בראשו ועד לצבע ורדרד שיכסה את גבו בשיא גודלו. לאחר מכן, שלב ההתגלמות עשוי להתרחש באדמה, על גבי העלה או בסביבות שונות, בשלב זה צבעם יהיה חום בהיר וגודלם 6 מ”מ לכל היותר. בעגבנייה הטוטה אבסולוטה מזיקה בכל שלבי ההתפתחות שלה לכל חלקי הצמח. ההידבקות שכיחה יותר בצמחים צעירים. הזחל נובר ויוצר מנהרות בעלה שפוגעות ביכולתו לבצע פוטוסינתזה, הוא מגיע לפירות ולגבעולים, הוא פוגע בקודקודי הצמיחה כך שהתפתחותו התקינה של הצמח נפגמת בנוסף לכך נבירתו בפרי מובילה להגברת הסיכויים למחלות וריקבון. פתרון אלטרנטיבי פשפש נזידיוקוריס N. tenuis הידוע כאויב טבעי יעיל ביותר של טוטה אבסולוטה. מלכודת הכוללת: א. צלחת פלסטיק עמוקה המוגבהת במרכזה. ב. פרומון למשיכת הזכרים